**MATERSKÁ ŠKOLA MAJERNÍKOVA 11, BRATISLAVA**

**ŠKOLSKÝ VZDELÁVACÍ PROGRAM**

**Od škôlkára k školákovi...**



BRATISLAVA Iveta Ryzá

**OBSAH**

1/ Identifikačné údaje...............................................................................................

2 / Vymedzenie vlastných cieľov a poslania výchovy a vzdelávania......................

3 / Vlastné zameranie MŠ........................................................................................

4 / Učebné osnovy ..................................................................................................

5 / Spôsob, podmienky ukončovania výchovy a vzdelávania a vydávanie dokladu

o získanom vzdelaní ...........................................................................................

6 / Vnútorný systém kontroly a hodnotenia detí a zamestnancov

7 / Záver

**1 / IDENTIFIKAČNÉ ÚDAJE**

**Predkladateľ:**

|  |  |
| --- | --- |
| Názov školy | Materská škola |
| Adresa školy | Majerníkova 11, Bratislava |
| Riaditeľ školy | Iveta Ryzá |
| Koordinátor tvorby ŠKVP | Iveta Ryzá, Jana Smirnovová,  Terézia Malíková, J. Polláková-Bardyová |
| Názov školského vzdelávacieho programu | „Od škôlkára k školákovi“ |
| Stupeň vzdelania | predprimárne vzdelávanie povinné predprimárne vzdelávanie |
| Dĺžka vzdelávania | 1 – 4 roky |
| Vyučovací jazyk | slovenský |
| Forma | celodenná |
| Druh školy | materská škola |
| Dátum vydania ŠkVP | 2016 |
| Miesto vydania | Bratislava |
| Začiatok platnosti ŠkVP | 2016/2017 |
| Koniec platnosti dokumentu |  |
| Zriaďovateľ | MČ BA- Karlova Ves, nám. Sv. Fantiška 8, Bratislava |

**Záznamy o platnosti a revidovaní školského vzdelávacieho programu:**

|  |  |  |
| --- | --- | --- |
| Platnosť ŠkVP od  Dátum | Revidovanie ŠkVP  Dátum | Zaznamenanie inovácie, zmeny, úpravy a pod. |
| 01.09.2018 | 30.8.2018 | Revidovanie niektorých podtém s charakteristikou tematických okruhov v UO a doplnenie informácie o vydávaní Osvedčenia o absolvovaní predprimárneho vzdelávania |
| 01.09.2021 | 30.8.2021 | Revidovaný o povinné predprimárne vzdelávanie a upresnenie informácie o vydávaní Osvedčenia o absolvovaní povinného predprimárneho vzdelávania |
| 01.09.2024 | 30.08.2024 | Revidovanie o inklúziu v materskej škole |

|  |  |  |  |
| --- | --- | --- | --- |
| **Titul, meno, priezvisko** | **Pracovná pozícia** | **Telefón** | **e-mail** |
| Iveta Ryzá | riaditeľka MŠ | 02/70711570 | ms.majernikova11@karlovaves.sk |
| Terézia Malíková | zástupkyňa MŠ | 02/70711570 | tereziamalikova@gmail.com |
| Jana Polláková - Bardyová | vedúca MZ | 02/70711570 | j.pollakova.bardy@gmail.com |

**Školský vzdelávací program je otvorený, bude vyhodnocovaný a upravovaný na základe skúseností pri realizácii formou písomného dodatku. V prípade potreby vykonania zmien väčšieho rozsahu bude vypracovaný nový školský vzdelávací program.**

Tento dokument bol prerokovaný :

* v pedagogickej rade na zasadnutí dňa 28.08.2017, 30.08.2018, 30.08.2021
* na zasadnutí rady školy dňa 28.06.2017, 11.10.2021, 25.10.2024

**Iveta Ryzá**, riaditeľka MŠ

**2 / VYMEDZENIE VLASTNÝCH CIEĽOV A POSLANIA VÝCHOVY A VZDELÁVANIA**

Všetky deti majú právo na kvalitné vzdelanie, preto naša materská škola je

* v službách dieťaťu a jeho rodine a aj v službách štátnych vzdelávacích priorít – harmonizuje ciele rozvoja osobnosti dieťaťa
* je pre všetky deti, je verejná vzdelávacia inštitúcia, navštevujú ju deti bez rozdielu sociálneho a kultúrneho pôvodu, rasy, pohlavia alebo náboženskej príslušnosti, deti zamestnaných, aj nezamestnaných rodičov
* uvádza deti do života, vzdelávania a vzťahov s inými ľuďmi
* vychováva deti v duchu humanistických a demokratických hodnôt.

Pri tvorbe Školského vzdelávacieho programu (ďalej ŠkVP) sme vytvárali ciele zohľadňujúce potrebu celostného rozvoja osobnosti dieťaťa a vyváženosť jednotlivých vzdelávacích oblastí v zmysle Štátneho vzdelávacieho programu pre predprimárne vzdelávanie (ďalej ŠVP) s prihliadnutím na dodržiavanie cieľov inklúzie, ktoré sú zamerané na vytvorenie spoločenstva otvoreného pre všetkých na rovnakej úrovni.

Hlavný cieľ výchovy a vzdelávania v materskej škole sa odvíja od cieľov výchovy a vzdelávania uvedených v *zákone č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov*. Vzdelávanie v materskej škole poskytuje základy spôsobilostí vedúce k napĺňaniu cieľov výchovy a vzdelávania podľa tohto zákona.

Hlavným cieľom výchovy a vzdelávania v materskej škole je dosiahnutie optimálnej kognitívnej, senzomotorickej a sociálno-emocionálnej úrovne ako základu na školské vzdelávanie v základnej škole a na život v spoločnosti.

Tvoríme prostredie, v ktorom má každé dieťa svoju hodnotu a môže sa učiť v neohrozenom, otvorenom prostredí bez diskriminačných predsudkov. Prijímame všetky deti za rovnoprávnych členov školskej komunity a vytvárame pre ne vhodné podmienky pre vzdelávanie.

**Dieťa po absolvovaní materskej školy nedisponuje rozvinutými kompetenciami v daných oblastiach, no dosahovanie základných cieľov jednotlivých vzdelávacích oblastí tohto programu vytvára predpoklady na ich plné rozvinutie v budúcnosti.**

**3 / VLASTNÉ ZAMERANIE MŠ**

Materská škola je pre začiatok spoločného vzdelávania najvhodnejším prostredím, práve v nej prichádza k významnému rozvoju osobnosti dieťaťa predškolského veku.

Pri výbere profilácie školy sme vychádzali z našich doterajších skúseností a potrieb dieťaťa. Výchovno–vzdelávaciu činnosť sme zamerali na rozvíjanie všeobecnej pohybovej prípravy. K tejto činnosti máme vytvorené materiálne podmienky – množstvo telocvičného náradia a náčinia, rozlohou veľké triedy a priestranný školský dvor s hracími prvkami, ktoré je možné využívať na telocvičné a pohybové činnosti. Personálne podmienky k tomuto rozširujúcemu programu sú zabezpečené učiteľkami materskej školy.

Inkluzívne vzdelávanie u nás vychádza z predpokladu, že každé dieťa je jedinečné, má svoje silné aj slabšie stránky, teda aj jedinečné vzdelávacie potreby. Rôznorodosť detí v triede a v škole je vnímaná ako niečo prirodzené a normálne. Cieľom inklúzie je pomôcť všetkým deťom naplniť svoj potenciál a dosiahnuť osobné maximum v prirodzenej skupine svojich rovesníkov. V prípade inkluzívneho vzdelávania, ktoré je v súčasnosti v pedagogike celosvetovým trendom, môžeme hovoriť o posune od „začleňovania detí so znevýhodnením" k snahe vytvorenia „školy pre všetkých".

V  profilácii školy podporujeme aj rozvoj digitálnej gramotnostidetí. Zmodernizovali sme našu výchovno–vzdelávaciu činnosť využívaním interaktívnych tabúľ a programovateľnými digitálnymi hračkami. Z uvedeného vyplýva , že materiálne podmienky máme čiastočne zabezpečené a v budúcnosti aj efektívnym využívaním financií zo štátneho rozpočtu sa budeme pokúšať tieto podmienky vylepšovať. Personálne podmienky zabezpečujú učiteľky materskej školy. Absolvovali už nespočetné množstvo vzdelávaní realizované poskytovateľmi IKT vzdelávaní. Našim cieľom je dať všetkým deťom nielen základy práce s počítačom, digitálnymi pomôckami a na interaktívnej tabuli, ale naučiť ich na efektívne striedanie pohybovej činnosti a času strávenom pri počítači. Z tohto dôvodu sme dali nainštalovať v troch triedach podlahové projektory, ktoré podporujú pohyb detí. V projekte „Trieda baví triedu“ sme sa zamerali na rozvoj prosociálnej výchovy a spoločenského správania sa. Našim cieľom je rozvíjať zručnosti detí dôležitých pre ich sociálnu komunikáciu medzi rovesníkmi a fungovanie medzi ľuďmi v širšom spoločenskom okolí. Personálne podmienky zabezpečujú učiteľky materskej školy. V projekte „Z rozprávky do rozprávky“sme sa zamerali na rozvoj predčitateľskej gramotnosti. Naším cieľom je rozvíjať u detí pozitívny vzťah ku knihám, k hovorenému i písanému slovu a v neposlednom rade k rozvíjaniu fantázie pri tvorení príbehov deťmi a dramatizácii. Personálne podmienky zabezpečujú učiteľky materskej školy. V záujmovom krúžku - anglický jazyk je našou snahou obohatiť výchovno–vzdelávaciu činnosť o rozšírenie poznatkov detí a jazykových zručností v oblasti cudzieho jazyka. Personálne podmienky zabezpečuje jazyková škola PRIMA externou kvalifikovanou lektorkou anglického jazyka.

V našej materskej škole sa uskutočňuje predprimárne vzdelávanie a socializácia detí tak, aby všetky deti napredovali čo najlepšie a aby sa každý svojou jedinečnosťou podieľal na pozitívnej klíme a spolupatričnosti. Deti sa u nás učia žiť spolu a obohacovať tak druhých.

**4/ UČEBNÉ OSNOVY**

Učebnými osnovami materskej školy sú vzdelávacie štandardy jednotlivých vzdelávacích oblastí ŠVP. Sú zakomponované do nosných tém, ktoré sú rozpracované do jednotlivých podtém v trvaní jedného alebo dvoch týždňov. Časové rozpätie je v kompetencii učiteľa so zreteľom na podmienky, charakter príslušnej triedy, výkonovú úroveň detí z danej triedy a v závislosti od zvolenej témy. Jednotlivé plánované témy sú flexibilné, dynamické so schopnosťou pretvárať ich podľa edukačných záujmov a potrieb detí. Realizovanie podtém sa v priebehu školského roka odvíja od harmonogramu prázdnin v danom školskom roku, sviatkov a voľných dní.

Predprimárne a povinné predprimárne vzdelávanie smeruje k vzájomnej tolerancii a správaniu, ktoré rešpektuje odlišnosť a neporušuje práva iných. Edukácia prebieha prostredníctvom organizačných foriem v súlade so ŠkVP – hry a činnosti podľa výberu detí, zdravotné cvičenie, dopoludňajšie a odpoludňajšie cielené vzdelávacie aktivity, činnosti zabezpečujúce životosprávu a pobyt vonku. Uskutočňujú sa rôznymi formami - individuálne, skupinovo alebo frontálne.

|  |  |  |
| --- | --- | --- |
|  |  |  |
| IX. | Moja rodina, kamaráti a MŠ | Ja v novom prostredí |
| Ja a moji kamaráti |
| Orientácia v MŠ a okolí |
| Moja rodina |
| X. | Jeseň | Ovocie, zelenina |
| Záhrada, les, park |
| Lesné a voľ. žijúce zvieratá, vtáky |
| Zdravé potraviny |
| Jesenné premeny |
| XI. | Bezpečne na ceste | Cesta do MŠ |
| Dopravné prostriedky |
| Bezpečnosť na ceste |
| Polícia, hasiči, prvá pomoc |
| XII. | Čaro adventu a Vianoc | Mikuláš, vianočné tradície |
| Otvorme si srdiečka |
| Najkrajší deň |
| Vianoce u nás doma |
| I. | Kráľovstvo zimy | Príroda v zime |
| Snehová kráľovná |
| Ochrana zdravia |
| Vtáčky v zime |
| II. | Náš pestrý svet | Predmety okolo nás, z čoho sú vyrob. |
| Kráľovstvo času |
| Farebný svet |
| Fašiangy |
| III. | Jarné premeny | Kniha, môj kamarát |
| Chránime si prírodu |
| Vítanie jari – príroda, počasie |
| Nové šaty pre strom |
| Kalendár |
| IV. | Život okolo nás | Veľkonočné tradície |
| Domáce zvieratá a ich mláďatá |
| Moje mesto, moja vlasť |
| Zem, hviezdy, planéty (objavíme vesmír) |
| V. | Mám veľkú cenu | Moja mama – mám ťa rád |
| Ľudské telo a starostlivosť o moje zdravie |
| Tajomstvo života |
| Milujeme všetky kvietky |
| VI. | Leto – pestrosť života | Čo deťom k šťastiu treba - MDD |
| Ľudia okolo nás - profesie |
| Čo nám leto prináša |
| Exotické zvieratá |
| Dovidenia škôlka |

|  |  |  |
| --- | --- | --- |
| September | Moja rodina, kamaráti a MŠ | Ja v novom prostredí |
| Ja a moji kamaráti |
| Orientácia v MŠ a okolí |
| Moja rodina |

Charakteristika obsahového celku:

Podstatou obsahového celku je uľahčiť adaptáciu detí na prostredie MŠ, nadviazať kontakt s inými deťmi a dospelými, motivovať rodičov a iniciovať vzájomnú spoluprácu. Prosociálnymi aktivitami a hrami upevňovať vzťah dôvery a tolerancie. Vytvárame pozitívne sociálno - emocionálne prostredie, podnetné na nadväzovanie verbálnej a neverbálnej komunikácie. Upevňujeme kultúrne, hygienické, stravovacie a spoločenské návyky, spoznávame zamestnancov školy, orientujeme sa v interiéri MŠ, v triede. Obsahový celok prezentuje uvedomenie si vlastnej jedinečnosti, zaujímanie postoja k sebe, k svojim rovesníkom a najbližším členom rodiny.

|  |  |  |
| --- | --- | --- |
| Október | Jeseň | Ovocie, zelenina |
| Záhrada, les, park |
| Lesné a voľ. žijúce zvier., vtáky |
| Zdravé potraviny |
| Jesenné premeny |

Charakteristika obsahového celku:

Obsahový celok je zameraný na bezprostredné vnímanie krás jesennej prírody, skvalitňovanie poznatkov o zmenách v počasí, rozmanitých farbách, jesenných prácach, ovocí a zelenine. Deti získavajú zručnosti pri manipulácii s prírodninami a experimentovaní s farbami, rozvíjajú si zmyslové vnímanie priamym pozorovaním, zážitkovým učením a pozorovaním prírody. Upevňujeme poznatky o dôležitosti ovocia a zeleniny ochutnávkou zdravých potravín počas týždňa zdravej výživy. Objavujeme zákonitostí prírody, rozlišujeme prírodné javy. Získavame poznatky o vtákoch, ktoré odlietajú do teplých krajín či prezimujú v našich podnebných podmienkach. Tradície rozvíjame na výstavke svetlonosov.

**Akcie:** návšteva ovocného sadu, týždeň zdravej výživy, výstavka svetlonosov, korčuliarsky výcvik, divadelné predstavenie, jesenný športový deň.

|  |  |  |
| --- | --- | --- |
| November | Bezpečne na ceste | Cesta do MŠ |
| Dopravné prostriedky |
| Bezpečnosť na ceste |
| Polícia, hasiči, prvá pomoc |

Charakteristika obsahového celku:

Oboznamujeme sa so základnými pravidlami bezpečnosti na ceste, spoznávame význam dodržiavania pravidiel vzhľadom na vlastnú bezpečnosť, dopravné prostriedky. Ponúkame deťom hry a edukačné aktivity, pri ktorých budú spoznávať a uplatňovať pravidlá bezpečného správania sa v cestnej premávke, spoznávame dopravné značky, svetelnú signalizáciu, nadobúdame poznatky o dopravných prostriedkoch. Spoznávame okolie MŠ a pri pobyte vonku používajú deti reflexné vesty. Počas korčuliarskeho výcviku umocňujeme radosť z pohybu a športovania.

**Akcie:** lampionový sprievod, projekt „Koľko lásky sa zmestí do krabice od topánok“, divadelné predstavenie pre deti, výstava výtvarných prác.

|  |  |  |
| --- | --- | --- |
| December | Čaro adventu a Vianoc | Mikuláš, vianočné tradície |
| Otvorme si srdiečka |
| Najkrajší deň |
| Vianoce u nás doma |

Charakteristika obsahového celku:

Cieľom je priblížiť deťom atmosféru Vianoc a adventu , vytvárať radostnú atmosféru pri príprave a prežívaní vianočných tvorivých dielní spolu s rodičmi. Zámerom je využiť vianočné obdobie na prehĺbenie spolupráce s rodičmi a pripomenúť si ľudové tradície spojené s vianočnými zvykmi. Vianočnú atmosféru podporujeme aj návštevou čokoládovne.

**Akcie:** vianočné tvorivé dielne, návšteva vianočnej čokoládovne v Kittsee, príchod Mikuláša do MŠ, zdobenie vianočného stromčeka na školskom dvore.

|  |  |  |
| --- | --- | --- |
| Január | Kráľovstvo zimy | Príroda v zime |
| Snehová kráľovná |
| Ochrana zdravia |
| Vtáčky v zime |

Charakteristika obsahového celku:

Spoznávame charakteristické znaky zimy, pozorujeme, skúmame, experimentujeme. Upevňujeme ochranársky postoj k zvieratkám a vtáčikom v zime. Zameriavame sa na rozvoj vedomostí detí na prírodu, vlastnosti snehu, ľadu a zmeny v počasí. Prostredníctvom hier na snehu rozvíjame zimné športy. Na školskom dvore sa staráme o vtáčiky. Spolupracujeme so základnou školou.

**Akcie:** divadelné predstavenie, trieda baví triedu, návšteva ZŠ

|  |  |  |
| --- | --- | --- |
| Február | Náš pestrý svet | Predmety okolo nás, z čoho sú vyrobené |
| Kráľovstvo času |
| Farebný svet |
| Fašiangy |

Charakteristika obsahového celku:

Orientujeme sa v časových vzťahoch dňa, týždňa, mesiaca, roka. Podporujeme približovanie ľudových tradícií a zvykov. Rozvíjame divadelné a dramatické zručnosti pomocou stvárnenia fašiangových masiek. Uplatňujeme kreativitu, vyjadrujeme svoje pocity rôznymi výrazovými prostriedkami. Aktívne sa zapájame do príprav osláv, sviatkov a spoločenských udalostí.

Akcie: fašiangové šantenie, farebné dni v MŠ, divadelné predstavenie

|  |  |  |
| --- | --- | --- |
| Marec | Jarné premeny | Kniha, môj kamarát |
| Chránime si prírodu |
| Vítanie jari – príroda, počasie |
| Nové šaty pre strom |
| Kalendár |

Charakteristika obsahového celku:

Obsahový celok je zameraný na vnímanie krásy umeleckých diel, reprodukciu ľudových a autorských rozprávok. Vítame jar, bezprostredne spoznávame jarnú prírodu, pozorujeme a experimentujeme pri sadení semienka, pozorujeme počasie, citlivo vnímame krásu jarnej prírody a jej čaro. Cieľom je aj budovať pozitívny vzťah ku knihám - šetrné zaobchádzanie s knihou, vnímanie knihy ako studnice poznania. Návštevou knižnice upevňujeme počúvanie s porozumením, rozvíjame slovnú zásobu a predčitateľskú gramotnosť. Svoju podporu vyjadrujeme ľuďom s downovým syndrómom obutím ponožiek rôznych farieb či veľkostí.

**Akcie :** návšteva karloveskej knižnice, Z rozprávky do rozprávky, divadelné predstavenie, tvoríme knihu, deň veselých ponožiek, návšteva botanickej záhrady.

|  |  |  |
| --- | --- | --- |
| Apríl | Život okolo nás | Veľkonočné tradície |
| Domáce zvieratá a ich mláďatá |
| Moje mesto, moja vlasť |
| Zem, hviezdy, plan. (objav.vesmír) |

Charakteristika obsahového celku:

Rozvíjame kladný vzťah k svojmu mestu, vlasti, regiónu. Zoznamujeme sa s jeho históriou, pamiatkami, kultúrnym životom, prostredníctvom exkurzie historickou električkou po Bratislave. Zameriavame sa na rozvíjanie veľkonočných ľudových tradícií zdobením vajíčok a školského dvora. Spoznávame domáce zvieratá a ich mláďatá a pozorujeme hmyz. Aktivizujeme záujem detí o tajomný svet vesmíru, rozvíjame poznatky detí o existencii planét a hviezd.

**Akcie:** exkurzia historickou električkou po Bratislave, astroshow v materskej škole, zdobenie veľkonočného stromu, environmentálne aktivity, návšteva ZŠ

|  |  |  |
| --- | --- | --- |
| Máj | Mám veľkú cenu | Moja mama – mám ťa rád |
| Ľudské telo a starostlivosť o moje zdravie |
| Tajomstvo života |
| Milujeme všetky kvietky |

Charakteristika obsahového celku:

Prostredníctvom cieľov obsahového celku vyjadrujeme lásku k mame a vedieme deti k pochopeniu významu rodiny. Cieľom obsahového celku je utváranie kladných postojov k svojmu organizmu, k upevňovaniu zdravia. Zoznamujeme sa so stavbou ľudského tela a funkciou jednotlivých orgánov. Zameriavame sa aj na vytváranie pozitívneho vzťahu k športu, pohybu a pohybovým činnostiam ako neoddeliteľnej súčasti zdravého životného štýlu.

**Akcie:** zhotovovanie darčekov ku dňu matiek, stavanie májky, divadelné predstavenie, jarný športový deň, plavecký výcvik pre predškolákov.

|  |  |  |
| --- | --- | --- |
| Jún | Leto – pestrosť života | Čo deťom k šťastiu treba - MDD |
| Ľudia okolo nás - profesie |
| Čo nám leto prináša |
| Exotické zvieratá |
| Dovidenia škôlka |

Charakteristika obsahového celku:

Deň detí oslavujeme karnevalom, hrami, súťažami. Návštevou Malkia parku spoznávame exotické a vodné živočíchy . Ľudské profesie a ich význam pre spoločnosť objavujeme rôznymi aktivitami.

S materskou školou sa spolu s rodičmi na záver školského roku rozlúčime na školskom dvore.

**Akcie:** karneval k MDD, návšteva Malkia parku, rozlúčka s predškolákmi a so všetkými deťmi na školskom dvore, návšteva ZUŠ J. Kresánka, exkurzia do Jelky na vodný mlyn, Živá voda a archeoskanzen.

**5/ SPÔSOB, PODMIENKY UKONČOVANIA VÝCHOVY**

**A VZDELÁVANIA A VYDÁVANIE DOKLADU O ZÍSKANOM**

**VZDELANÍ**

Predprimárne vzdelávanie dieťa ukončuje absolvovaním povinného predprimárneho vzdelávania v poslednom ročníku vzdelávacieho programu odboru vzdelávania v materskej škole spravidla v školskom roku, v ktorom do 31. augusta dosiahne školskú spôsobilosť.

Dokladom o získanom stupni vzdelania je osvedčenie o absolvovaní predprimárneho vzdelávania, ktoré sa vydáva každému dieťaťu, ktoré absolvuje toto povinné predprimárne vzdelávanie.

**6/ VNÚTORNÝ SYSTÉM KONTROLY A HODNOTENIA DETÍ A**

**ZAMESTNANCOV**

Vnútorný systém hodnotenia kvality je zameraný do 2 oblastí:

* kontrola a hodnotenie detí – portfólio, vstupná a záverečná diagnostika (pozorovanie) detí,
* kontrola a hodnotenie zamestnancov školy – hospitačná činnosť v priebehu školského roka, osobný pohovor s učiteľkami, hodnotenie pedagogických zamestnancov.

**7 / ZÁVER**

Školský vzdelávací program „ Od škôlkára k školákovi“ je vypracovaný v súlade so Štátnym vzdelávacím programom pre predprimárne a povinné predprimárne vzdelávanie. Je to otvorený dokument a je výsledkom tímovej práce učiteliek Materskej školy Majerníkova 11 v Bratislave.